ΚΑΝΟΝΙΣΜΟΣ (ΕΚ) αριθ. 1266/98 ΤΗΣ ΕΠΙΤΡΟΠΗΣ της 18ης Ιουνίου 1998 για τροποποίηση του κανονισμού (ΕΚ) αριθ. 996/97 για το άνοιγμα και τον τρόπο διαχείρισης δασμολογικής ποσοστώσεως εισαγωγής για κατεψυγμένο διάφραγμα βοοειδών που υπάγεται στον κωδικό ΣΟ 0206 29 91

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, καταρτιθέντος κατόπιν των διαπραγματεύσεων του άρθρου XXIV: 6 της GATT (1), και ιδίως το άρθρο 1 παράγραφος 1,

Εκτιμώντας:

ότι στον κανονισμό (ΕΚ) αριθ. 996/97 της Επιτροπής (2), όπως τροποποιήθηκε τελευταία από τον κανονισμό (ΕΚ) αριθ. 260/98 (3), έχουν προβλεφθεί για σειρά ετών οι λεπτομέρειες εφαρμογής για την ποσόστωση εισαγωγής 1 500 τόνων κατεψυγμένου διαφράγματος 7 ότι θα πρέπει να προσδιοριστεί ο τρόπος με τον οποίο θα πρέπει να συνταχθούν τα πιστοποιητικά γνησιότητας και να συμπληρωθούν οι ενδείξεις που θα πρέπει να αναγράφονται στα σχετικά πιστοποιητικά εισαγωγής 7

ότι πρέπει να εναρμονισθούν ορισμένα κριτήρια επιλεξιμότητας των ενδιαφερομένων επιχειρηματιών με εκείνα άλλων καθεστώτων εισαγωγής επιφέροντας τις αναγκαίες διευκρινίσεις 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως του βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 996/97 τροποποιείται ως εξής:

1. Το άρθρο 2 αντικαθίσταται από το ακόλουθο κείμενο:

«Άρθρο 2

1. Η εισαγωγή των ποσοτήτων κρέατος που αναφέρονται στο άρθρο 1 παράγραφος 3 υπόκειται στην υποβολή πιστοποιητικού εισαγωγής.

2. Η αίτηση του πιστοποιητικού και το πιστοποιητικό περιλαμβάνουν:

α) στη θέση 8, την ένδειξη της χώρας καταγωγής 7

β) στη θέση 20, μία από τις ακόλουθες ενδείξεις:

- Mϊsculos del diafragma y delgados [Reglamento (CE) n° 996/97]

- Mellemgulv (forordning (EF) nr. 996/97)

- Saumfleisch (Verordnung (EG) Nr. 996/97)

- Διάφραγμα [κανονισμός (ΕΚ) αριθ. 996/97]

- Thin skirt (Regulation (EC) No 996/97)

- Hampe [rθglement (CE) n° 996/97]

- Pezzi detti «hampes» [regolamento (CE) n. 996/97]

- Omloop (Verordening (EG) nr. 996/97)

- Diafragma [Regulamento (CE) nΊ 996/97]

- Kuveliha (asetus (EY) N:o 996/97)

- Mellangδrde (fφrordning (EG) nr 996/97).

3. Η διάρκεια ισχύος των πιστοποιητικών εισαγωγής λήγει 30 ημέρες μετά την ημερομηνία της εκδόσεώς τους.»

2. Στο άρθρο 3 προστίθεται η ακόλουθη παράγραφος 4:

«4. Το πρωτότυπο και τα αντίγραφα αυτού είναι είτε δακτυλογραφημένα είτε χειρόγραφα. Στη τελευταία αυτή περίπτωση πρέπει να είναι γραμμένα με μαύρη μελάνη και κεφαλαία γράμματα.»

3. Στο άρθρο 5 παράγραφος 3, οι όροι «που αναφέρεται στο άρθρο 11 παράγραφος 1» διαγράφονται.

4. Το άρθρο 7 στοιχείο α) αντικαθίσταται από το ακόλουθο κείμενο:

«α) ο αιτών πιστοποιητικό εισαγωγής πρέπει να είναι φυσικό ή νομικό πρόσωπο το οποίο, κατά την στιγμή της υποβολής της αιτήσεως, πρέπει να αποδείξει στις αρμόδιες αρχές του ενδιαφερόμενου κράτους μέλους ότι άσκησε κατά την διάρκεια των τελευταίων δώδεκα μηνών, τουλάχιστον μία φορά εμπορική δραστηριότητα στις συναλλαγές βοείου κρέατος με τις τρίτες χώρες και ότι είναι εγγεγραμμένος σε εθνικό μητρώο ΦΠΑ.»

5. Το άρθρο 7 στοιχεία γ) και δ) διαγράφονται.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Ιουνίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 146 της 20. 6. 1996, σ. 1.

(2) ΕΕ L 144 της 4. 6. 1997, σ. 6.

(3) ΕΕ L 25 της 31. 1. 1998, σ. 42.